Club de Mar de Castropol

Club de Mar de Castropol Asturiasko Castropol herriko arraun elkartea da. 1949. urtean sortu zen Eo ibaiaren ertzean eta emaitzarik onenak batel, trainerilla eta arraunketa olinpikoan lortu baditu ere trainerutan garaipenik izan du. Garai onena 1990. hamarkadan izan zuen.

 Historia 

 Hastapenak 
1949ko irailaren 11n sortu zen eta hasiera batean bateletan bakarrik aritu izan zen. Soto de Barco eta Avileskoak ziren bere aurkari asturiarrak, baina lehia handiena ibaiaren beste aldeko Ribadeoko galiziarrekin izan zuen. 

 60. hamarkada 
1962. urtean Espainiako txapeldun izan zen lehenengoz eta gaur egun sei titulu ditu. 60. hamarkadako garai on haiek aprobetxatuz trainerilletan (1961an) eta traineruan (1962an) hasi zen. Trainerilletan ere lortu du Espainiako txapeldun izatea. Hamarkada haren amaieran trainerua atera zuen. 1968an Generalisimoaren Kopan hirugarren egin zuen, 1970an Astilleroren aurkako bi desafio jokatu zituen eta 1971ean Asturiasko txapelduna izan zen. Espainiako txapelketan ere hartu zuen parte emaitza apalekin.

 90. hamarkada 
1990. hamarkadan bandera ugari irabazi zituen, 1989 eta 1996 artean 15 bandera lortu zituen. Santanderko eta Astilleroko banderak eta etxekoa, Asturiasko Printzearen Bandera, dira aipagarrienak. Bartzelonako Olinpiar Jokoetan erakusketa gisa jokaturiko bandera ere Castropolek irabazi zuela. Ez zen ordea Euskal Ligan ibili eta aldizka etorri izan zen Euskal Herrira estropadak jokatzera.

 XXI. mendea 
Ligak abiatu zirenean zailtasun handiekin aritu zen eta urte batzuetan soilik atera zuen trainerua. Urte horietan talde galiziarrekin batera Ipar-mendebaldeko Traineruen Ligan aritu zen. 

Hainbat urtetan trainerua lehorrean eduki ondoren 2015 denboraldian Galiziako Ligako B mailan parte hartu eta bigarren postua eskuratu zuen. Ondoren play-offak jokatu eta mailaz igotzea lortu zuen. Hurrengo bi urtetan A Ligan 5. postua eskuratu zuen baina 2018an maila galdu zuen. 2020an B ligako hirugarren posturako lehian ibili zen uztailean baina abuztu hasieran COVID-19 agerraldia izan zen herrian eta traineruak lehiari uko egitea erabaki zuen.

2022 denboraldian Galiziako B Ligako estropada guztiak irabazi ditu eta mailaz igo zen. Urte honetan Espainiako txapelketa antolatu zuen, eta partaidetza eskasa izanik laugarren postuan amaitu zuen, hala gizonezkoetan nola emakumezkoetan. Ligan ohorezko txandako taldea izan zen eta laugarren postua lortu zuen, inoizko posturik onena.

2024ko irailaren 11n klubaren sorreraren 75. urteurrena ospatu zuen taldeak eta Palada a palada:75 años de remo del Club de Mar de Castropol liburua plazaratu zuen. 2025ean berriz ere laugarrena izan zen Ligan.

 Palmaresa 
 Espainiako Traineru Txapelketa 
 laugarren 1962, 1994, 1995, 1996 eta 2022an.

 Ligak 
 Galiziako Traineruen Liga 
 A Liga (0): laugarrena 2023an.
 B Liga (1): 2022

 Asturiasko Traineru Txapelketa 
 Txapeldun (6): 1986, 1987, 1989, 1996, 2002, 2003

 Gainontzeko Banderak 
 Etxekoa  Asturiasko Printzearen Bandera (3): 1994, 1999, 2022Castropol Saria (1): 2008 Asturiasen  Llanesko Bandera (2): 1991, 2000Día de Asturias (Gijon) (1): 2001Avilesko Zelta-arteko Jaialdiko Bandera (3): 2001, 2002, 2008Trofeo Previnsa Luanco (1): 2017 Galizian  O Groveko Bandera (3): 1991, 1992, 1994Oleirosko Bandera (1): 1999 Kantabrian  Santanderko Bandera (2): 1994, 1995Astilleroko Bandera (2): 1994, 1995Castro Urdialesko Bandera (2): 1995, 1999Camargoko Bandera (1): 1996San Jose Sari Nagusia (Astillero) (1): 2024. Bizkaian  Lekeitioko San Antolin Bandera (1): 1989 Gipuzkoan  Urumeako Sprint estropada (1): 1991 Besterik  Bartzelonako estropada olinpikoa: 1992

 Batelak 
 Espainiako Batel Txapelketa (6): 1962, 1964, 1965, 1994, 1999, 2003

 Trainerilak 
 Espainiako Trainerilla Txapelketa (1): 1995

 Aulki mugikorra 
Arraunketa olinpikoari dagokionez, 1977. urtean egin zuen debuta Menquinenza urtegian, Espainiako Txapelketan. 2003. urtean lortu zuen garaipenik handiena Sevillan jokaturiko Espainiako Txapelketan zortzikoan nagusitu zelarik Orioren aurretik.
 Palmaresa 
 Espainiako zortziko txapelketa (1): 2003

 Azken denboraldiak 
Dendoraldiak TKE 0   LGT 1 10   LGT 2 5  2025 barne.
 Urtea  Liga  Espainia 2003  ? 8.a 2004  ? 8.a 2005  Galiziako Liga, 14.a - 2006  Galiziako Liga, 14.a - 2007  Galiziako Liga, 13.a - 2008  Galiziako Liga, 13.a - 2009-2014  ez 2015  Galiziako B maila, 2.a - 2016  Galiziako A maila, 5.a - 2017  Galiziako A maila, 5.a - 2018  Galiziako A maila, 11.a - 2019  Galiziako B maila, 6.a - 2020  Galiziako B maila, 6.a - 2021  Galiziako B maila, 6.a - 2022  Galiziako B maila, 1.a 4.a 2023  Galiziako A maila, 4.a - 2024  Galiziako A maila, 4.a - 2025  Galiziako A maila, 4.a 

 Emakumezkoen trainerua 

2022. urtean atera zuen aurrenekoz emakumezkoen trainerua. Urte hartan Espainiako txapelketan hartu zuen parte eta laugarren egin zuen.

2024an Kontxako sailkapen estropadan hartu zuen parte.

 Urtea  Liga  Espainiako txap. 2022  Galiziako Liga, 6.a 4.a 2023  Galiziako Liga, 6.a - 2024  Galiziako Liga, 7.a - 2025  Galiziako Liga, 10.a 

 Erreferentziak 

 Kanpo estekak 
  Webgune ofiziala
  Liga Galega de Traiñeiras-en webguneko informazioa

C
Kategoria:Castropol